
Циљ и задаци
Циљ васпитно-образовног рада у настави ликовне културе јесте да се подстиче
и развија учениково стваралачко мишљење и деловање у складу са демократским
опредељењем друштва и карактером овог наставног предмета.
Задаци:
- настава ликовне културе има задатак да развија способност ученика за
опажање облика, величина, светлина, боја, положаја облика у природи;
- да развија памћење, повезивање опажених информација, што чини основу за
увођење у визуелно мишљење;
- стварање услова за разумевање природних законитости и друштвених појава;
- стварати услове да ученици на сваком часу у процесу реализације садржаја
користе технике и средства ликовно-визуелног изражавања;
- развијање способности за препознавање традиционалне, модерне, савремене
уметности;
- развијати ученикове потенцијале у области ликовности и визуелности, те му
помагати у самосталном изражавању коришћењем примерених техника и средстава;
- развијати љубав према вредностима израженим у делима свих облика
уметности;
- да ствара интересовање и потребу за посећивањем изложби, галерија, музеја и
чување културних добара;
- да осетљивост за ликовне и визуелне вредности коју стичу у настави,
примењују у раду и животу;
- развијати сензибилитет за лепо писање;
- развијати моторичке способности ученика.
ПРВИ РАЗРЕД
Оперативни задаци
У првом разреду треба:
- оспособљавати ученика да се служи средствима и техникама ликовно -
визуелног изражавања који су доступни његовом узрасту;
- стварати услове за креативно опажање и тумачење предвиђених садржаја у
првом разреду (облике и њихове квалитете, односе у видном пољу, светло и сенку,
тактилност, цртани филм и стрип, разликовање појединих средина, дизајн,
перформанс, преобликовање материјала или предмета њиховим спајањем);
- мотивисати ученика да се слободно ликовно-визуелно изражава, својствено
узрасту и индивидуалној способности и да маштовито представља свет око себе.

САДРЖАЈИ ПРОГРАМА
ОБЛИЦИ И ЊИХОВИ КВАЛИТЕТИ
Цело-део, велико-мало, високо-ниско, уско-широко, светло-тамно, обојенобезбојно, меко-тврдо, глатко-храпаво, обло-рогљасто.
Појмови: облик.
ОДНОСИ У ВИДНОМ ПОЉУ
Лево-десно, горе-доле, испред-иза, више-ниже, између, ус-правно-положено,
косо, испод, у, на, дубоко-плитко, пуно-празно, отворено-затворено.
Појмови: оријентација.
ВРЕМЕНСКИ И ПРОСТОРНИ НИЗОВИ (ЦРТАНИ ФИЛМ И СТРИП)
Асоцијације у низу, цртежи у низу, слике у низу, покретни цртежи, мрље,
облици...
Појмови: филм, стрип.
СВЕТЛО И СЕНКА
Углови осветљавања, даљина и близина светлосног извора, утврђивање
променљивости облика и сенке зависно од угла и даљине осветљавања.
Појмови: светло, сенка.
ТАКТИЛНОСТ
Развијање осетљивости за разне материјале путем додира.
Појмови: додир.
ИЗГЛЕД УПОТРЕБНИХ ПРЕДМЕТА (ДИЗАЈН)
Предмети који су прилагођени ученичком узрасту и упоређивање предмета
који нису прилагођени ученичком узрасту.
Појмови: дизајн.
ОДРЕЂЕНИ ПРЕДМЕТ КАО ПОДСТИЦАЈ
ЗА РАД - ПЕРФОРМАНС
Акција, радња, доживљај, реч, забелешка, музичка вињета...
Појмови: перформанс.
ПРЕОБЛИКОВАЊЕ МАТЕРИЈАЛА ИЛИ ПРЕДМЕТА
ЊИХОВИМ СПАЈАЊЕМ
Преобликовање материјала или предмета њиховим спајањем.
Појмови: спајање.

